open-index/open-wikipedia-markdown huggingface dataset:
Մաքսիմիլիան Սավելիև

**Մաքսիմիլիան Սավելիև** (, ), խորհրդային տնտեսագետ, լրագրող, կուսակցական և պետական գործիչ։

## Կենսագրություն
Կուսակցության անդամ է 1903 թվականից, ԽՄԿԿ կենտրոնական կոմիտեի անդամության թեկնածու (1930-1934)։

ԽՍՀՄ ԳԱ ակադեմիկոս (29.03.1932), Ուկրաինայի գիտությունների ազգային ակադեմիայի ակադեմիկոս։

Մ. Սավելիևի հայրը` Ալեքսանդր Սավելիևը, առաջին երեք գումարումների Պետական դումայի անդամ էր։

Ես ծագում եմ Նիժնի Նովգորոդի նահանգի նախկին ազնվականներից։ Հայրս հողատեր էր և երկրային գործիչ, կադետ...

1902 թվականին ընդունվել Է Մոսկվայի պետական համալսարանի իրավաբանական ֆակուլտետ, ավարտել է երեք կիսամյակ։

1907-1910 թվականներին եղել է Գերմանիայում, այնտեղ եղել է Գերմանիայի Սոցիալ-դեմոկրատական կուսակցության անդամ։

Անցել է տնտեսագիտության դասընթաց Մյունխենի համալսարանում (1909)։ Ավարտել է Լայպցիգի համալսարանը (1911, եղել է փիլիսոփայության դոկտոր), ատենախոսության թեման եղել է «Ռուսաստանի հարավի երկաթի արդյունաբերությունը»։

Ցարական ժամանակներում եղել է բանտերում, աքսորներում, 11 ամիս անցկացրել է Տագանի բանտում։

Միացել է «Ձախ կոմունիստների» խմբին։

1921-1928 թվականներին աշխատել է ժողովրդական տնտեսության բարձրագույն խորհրդում։

1926 թվականից եղել է «Պրոլետարական հեղափոխություն» ամսագրի խմբագիր։ 1926 թվականից՝ պատգամավոր, 1927 թվականից՝ ԽՄԿԿ Կենտկոմի Իստպարտի ղեկավար (բ)։ Իստպարտի կենտրոնական կոմիտեի և Լենինի ինստիտուտի միաձուլումից հետո՝ 1928-1930 թվականներին, եղել է Լենինի ինստիտուտի տնօրեն։

Եղել է «Իզվեստիա» թերթի գլխավոր (պատասխանատու) խմբագիր 1929 թվականի հուլիսի 21-ից մինչև 1930 թվականի հուլիսի 25-ը։ Այնուհետև եղել է «Պրավդայի» խմբագիրը։

1931 թվականից եղել է ԽՍՀՄ կենտրոնական ընտրական հանձնաժողովի Կոմակադեմիայի նախագահության նախագահի տեղակալ, 1932 թվականից` նույն կոմիտեի նախագահ։

1932 թվականի մարտի 29-ից` ԽՍՀՄ ԳԱ ակադեմիկոս` հասարակական գիտությունների բաժնում (սոցիալ-տնտեսական գիտություններ)։

1934 թվականից Տոլստոյի ստեղծագործությունների հոբելյանական հրատարակության պետական խմբագրական հանձնաժողովի կազմում էր։

1936-1938 թվականներին եղել է ԽՍՀՄ ԳԱ Տնտեսագիտության ինստիտուտի տնօրեն։ 1936-1939 թվականներին եղել է ԽՄԿԿ Կենտրոնական կոմիտեին կից Մարքսիզմ-լենինիզմի ինստիտուտի փոխտնօրեն։

Մահացել է 1939 թվականի մայիսի 15-ին։

Թաղված է կնոջ` Իրինա Ռիչարդովայի հետ նույն գերեզմանում` Նովոդևիչյան գերեզմանատանը (78, 2-2 հատված)։

## Գրքեր
* Директивы ВКП(б) по хозяйственным вопросам / сост. М. Савельев, А. Поскрёбышев. — [2-е изд., перераб. и доп.]. — М.: Соцэкниг, 1931. — 878 с.

## Ծանոթագրություններ

## Արտաքին հղումներ
* Фонд Савельева Максимилиана Александровича на сайте Архива РАН
* 
* ''Сергеев C.'' «Красный» академик из дворян // Известия. Ру

Կատեգորիա:Խորհրդային տնտեսագետներ
Կատեգորիա:Խորհրդային լրագրողներ
Կատեգորիա:Խորհրդային պետական գործիչներ
Կատեգորիա:Խորհրդային կուսակցական գործիչներ
Կատեգորիա:ԽՍՀՄ քաղաքական գործիչներ
Ղոթյուլ (Դաշկեսանի շրջան)

**Ղոթյուլ** կամ **Ղույթուլ** (), նախկին հայաբնակ, ներկայում ադրբեջանաբնակ գյուղ Ադրբեջանական Հանրապետության Դաշկեսանի շրջանում։

## Անվանումը
Գյուղի անվանումը ծագում է թյուրքական "qiytul" (ճամբար) բառից՝ նախկինում անասնաբույծների կողմից որպես ամառային արոտավայր օգտագործված լինելու հետ կապված.

## Տեղադրություն
Գյուղը գտնվում է Դաշկեսանի (նախկին Դաստափորի) շրջանի շրջկենտրոն Դաշքեսան (Քարհատ) քաղաքից 12 կմ հյուսիս-արևմուտք՝ ծովի մակերևույթից 1540-1570մ բարձրության վրա։ Սահմանակից է Փիփ և Միրզիկ (Շեհրիար) գյուղերին։

## Պատմություն
Գյուղը գտնվում է պատմական Մեծ Հայքի Ուտիք նահանգի Գարդման գավառի տարածքում՝ Հյուսիսային Արցախում։ Միջնադարում Վերին և Ներքին Ղոթյուլները պատկանել են Շահ-Աբասից մելիքության իրավունք և տիտղոս ստացած Մելիք-Առուստամյանցներին , այնուհետև գյուղը գտնվել է Մաթևոս Վիրաբյանցի, Կարապետ Թայիրյանցի, Հարություն Ավագյանցի, Պետրոս Ջիլջանյանցի իրավասության ներքո։ Երվանդ Լալայանը իր «Գանձակի գավառ » և Մակար Բարխուդարյանը իր «Արցախ» գրքերում անդրադարձել են միջնադարյան Վերին և Ներքին Ղոթյուլին։ Հարևան Փիփ գյուղի գյուղացիներն եկել են Ղոթյուլ՝ Մելիք Առուստամյանի կալվածքում աշխատելու։ Կոլտնտեսության ստեղծման ժամանակ ստեղծվել է առանձին տնտեսություն, որից հետո շատ փիփեցիներ տեղափոխվել են Ղոթյուլ բնակության։ Եղել է նաև գաղթականների 5 ընտանիք։ 
Գյուղը հիմնադրումից ի վեր բնակեցված է եղել հայերով։ Արցախյան շարժմանն ժամանակ Ադրբեջանի Խորհրդային Սոցիալիստական Հանրապետությունում սկսված Սումգայիթի, Գանձակի և Բաքվի ջարդերին զուգընթաց պետական մակարդակով իրականացվում էր երկրի հայ ազգաբնակչության բռնագաղթ։ Դարեր շարունակ այստեղ բնակված ղոթյուլահայությունը ևս արժանացավ այդ ճակատագրին։ 1988 թվականի դեկտեմբեր-ից հետո գյուղում այլևս հայեր չեն բնակվում․ գյուղը հետագայում բնակեցվել է ադրբեջանցիներով։

## Բնակչությունը
2009թ մարդահամարի տվյալներով գյուղում ապրում է 30 մարդ։

## Տնտեսությունը
Բնակչությունը զբաղվում է երկրագործությամբ, անասնապահությամբ և անասնաբուծությամբ։

## Ծանոթագրություններ

## Արտաքին հղումներ
*
*Ղոթյուլ (Դաշկեսանի շրջան) բնակավայրը «OpenStreetMap» քարտեզում

Կատեգորիա:Դաշկեսանի շրջանի բնակավայրեր
Կատեգորիա:Արևելյան Հայաստանի գյուղեր
Կատեգորիա:Ադրբեջանի գյուղեր
Կատեգորիա:Նախկին հայաբնակ բնակավայրեր Ադրբեջանում
Աստատիկ կարգավորիչ

մինի
**Աստատիկ կարգավորիչ**, ավտոմատ կարգավորիչ, որը կարգավորվող մեծության կայունացած սխալի արժեքը պահպանում է անփոփոխ՝ կարգավորման համակարգի վրա ցանկացած արտաքին ազդեցության դեպքում։ Պարզագույն Աստատիկ կարգավորիչում  հեղուկի ծախսը ավելանալու (պակասելու) դեպքում լողանը իջնում (բարձրանում) է և փակում վերին (ստորին) կոնտակտը։ Շարժիչի խարսխին տրվում է լարում, որը պտտվելով փոփոխում է փականի դիրքը։ Վերջինս ավելացնում (պակասեցնում) է հեղուկի մուտքը և վերականգնում նրա մակարդակը։

Կատեգորիա:Սարքեր
Կարդոնա (Ուրուգվայ)

**Կարդոնա** (), քաղաք Ուրուգվայի հարավարևմտյան մասում՝ Սորիանո դեպարտամենտում։ Ընկած է Կոլոնիա դեպարտամենտի հետ սահմանագծի մերձակայքում և այդ սահմանագծից այն կողմ գտնվող ու վարչականորեն Կոլոնիա դեպարտամենտի կազմի մեջ մտնող Ֆլորենսիո Սանչես բնակավայրի հետ ձևավորում է մեկ միասնական բնակկենտրոն։ Սորիանո դեպարտամենտի վարչական կենտրոնից՝ Մերսեդես քաղաքից հեռավորությունը մոտավորապես 90 կիլոմետր է, Ուրուգվայի մայրաքաղաք Մոնտեվիդեոյից՝ 148 կիլոմետր։ Մերձակա քաղաքացիական օդանավակայանը գտնվում է Կոլոնիա դել Սակրամենտո քաղաքում։

Կարդոնայի բացարձակ բարձրությունը ծովի մակերևույթից 154 մետր է։

## Պատմություն
Բնակավայրը հիմնադրվել է 1903 թվականի հոկտեմբերի 17-ին։ 1910 թվականի ապրիլի 18-ին ստացել է *Pueblo*-ի (*գյուղի*), 1953 թվականի հունիսի 12-ին՝ *Villa*-ի (*փոքր քաղաքի*), 1963 թվականի հոկտեմբերի 15-ին՝ *քաղաքի* (*Ciudad*-ի) կարգավիճակ։

## Բնակչություն
2011 թվականի մարդահամարի տվյալներով Կարդոնայում ապրում էր 4.600 մարդ։

**Աղբյուրը**՝ *Instituto Nacional de Estadística de Uruguay*

## Քույր քաղաք
*  Կարդոնա (քաղաք), Կատալոնիա

## Ծանոթագրություններ

## Արտաքին հղումներ
*  
*INE Կարդոնայի և Ֆլորենսիո Սանչեսի (Կոլոնիա) հատակագիծը

Կատեգորիա:Ուրուգվայի բնակավայրեր
Կատեգորիա:Ուրուգվայի քաղաքներ
Սուլթանղուլի խաչքար (Մայր Աթոռ)

**Սուլթանղուլի խաչքար**, գտնվում է Հայաստանի Արմավիրի մարզի Վաղարշապատ քաղաքի կենտրոնում գտնվող Մայր Աթոռի հյուսիսային պարսպապատի մոտ կանգնեցված խաչքարերից ձախից հինգերորդն է։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/14.1.24)։

## Տեղադրություն

Մայր Աթոռի հյուսիսային պարսպապատի մոտ կանգնեցված խաչքարերից ձախից հինգերորդն է։ Կանգնեցված է բազալտե պատվանդանին։ Նախկինում գտնվում էր Գեղարքունիքի մարզի Լճավան գյուղից 4 կմ հյուսիսարևմտյան ուղղության վրա գտնվող «Գթաշեն» գյուղատեղիի գերեզմանոցում։

## Խաչքարի նկարագրություն

Խաչքարի քանդակային հորինվածքում ուշագրավ է վարդյակը, որը ելնդավոր գլանիկով անջատված է արմավազարդից, հետևաբար և հիմնախորանից` դառնալով ինքնուրույն, առանձին միավոր։

## Վիմական արձանագրություն

Խաչքարի քիվին առկա է 1 տող վիմական արձանագրություն.

#ԱԾ ՈՂՈՐՄԻ ՍԱՒԼԹԱՆՂՈՒԼԻՆ

Համաձայն արձանագրության՝ խաչքարը նվիրված է Սուլթանղուլին։ Վիմագրում անձնանունն անջատ է փորագրված, սակայն կարդացվում է միասին՝ «Սուլթանղուլ»։

## Այլ տեղեկատվություն
*Ս. Բարխուդարյանը կարծում է, որ հիշյալ խաչքարը 1569 թվականին Դավիթ երեցի խաչքարի վիմագրում հիշվող Դավիթ երեցն է կանգնեցրել։
*«Սուլթանղուլ» անձնանունը վկայված է նաև Գեղարքունիքի մարզի Վարդենիկ գյուղում գտնվող Իշխանավանքի գերեզմանատան խաչքարերից մեկի քիվին. «Խաչս բարէխաւս Սաւլթանղուլին».: Չի բացառվում, որ «Սուլթանղուլ» անձնանվան բոլոր հիշատակումները վերաբերեն միևնույն անձնավորությանը։

## Տես նաև
* Էջմիածնի Մայր Տաճար
* Դավիթ երեցի խաչքար (Մայր Աթոռ)

## Ծանոթագրություններ

Կատեգորիա:Մայր Աթոռի խաչքարեր
Կատեգորիա:Տեղահանված խաչքարեր
Կատեգորիա:Խաչքարերի վիմական արձանագրություններ
Օշական (բերդ)

**Օշական**, բերդ-ամրոց Մեծ Հայքի Այրարատ աշխարհի Արագածոտն գավառում, Քասաղ գետի աջ ափին։ Բերդի ավերակները գտնվում են Արագածոտնի մարզում, Աշտարակ քաղաքից 5 կմ հարավ-արևմուտք, Օշական գյուղի Դիդիկոնդ կոչվող բլրի վրա։

## Պատմություն
Օշականի բերդի մասին առաջին հիշատակողը Փավստոս Բուզանդն է (5-րդ դար)․ «Եւ իբրև տեսին զնա յարձակեալ ի վերայ իւրեանց, փախեան ելին ի քաղաքէ անտի յառապարն ի կողմն յՕշական բերդին․․․»։ Օշականը որպես բերդ հիշատակում է նաև Եղիշեն (5-րդ դար)․ «... առեալ (Վասակի կողմնակիցները) զբազում տեղիս հայոց աշխարհին․․․ ԶՎարդանաշատն եւ զամուրն Օշական, զՓառախոտն․․․»։ Օշականի բերդը մ․թ․ 4-րդ դարի առաջին կեսին Արշակունի թագավորները որպես նվեր հանձնել են Ամատունիների նախարարական տանը։ Հավանաբար հենց այդ ժամանակներից էլ ամրոցի շուրջը առաջացել է փոքրիկ բնակավայր։ 6-10-րդ դարերում և հետո Օշականը որպես բերդ այլևս չի հիշատակվում։

## Պեղումներ
1971 թվականից պեղումների ժամանակ բլրի գագաթին բացվում է մ․թ․ա․ 7-5-րդ դարերի 0,25 հա տարածքով քառանկյուն ամրոց, որը ուրարտական եզակի հուշարձան է։ 1971-1972 թվականներին այստեղ կատարված պեղումները ղեկավարել է ԵՊՀ-ի պորֆեսոր Ստեփան Եսայանը։

## Ճարտարապետություն
Այն հսկայական քարերով կիկլոպյան կառույց է, որը պատկանում է դղյակ-ամրոցների տիպին։ Բաղկացած է բակից, մեծ դահլիճից, ենթադրյալ տաճարի շինությունից և երկհարկանի բնակելի ու նկուղային հարկերից։ 2,5-2,6 մ հաստությամբ արտաքին պատերը շարված են տուֆե խոշոր քարերով՝ ամրացված կավե շաղախով։ Հյուսիսից-հարավ անցնող միջնապատը բաժանում է ամրոցը, որի ներսում կան նկուղային և բնակելի մի շարք շինություններ։ Ամրոցի շրջակայքում եղել են մի շարք կառույցներ։ Ամրոցի փլատակների մեջ և նրա շրջակայքում պահպանվել են Օշական գյուղի շատ հնություններ։

## Ծանոթագրություններ

Կատեգորիա:Բերդեր այբբենական կարգով
Կատեգորիա:5-րդ դարի հայկական բերդեր և ամրոցներ
Կատեգորիա:Արագածոտնի մարզի հայկական բերդեր և ամրոցներ
ԱՄՆ նախագահական ընտրություններ (2024)

Ամերիկայի Միացյալ Նահանգներում հերթական նախագահական ընտրությունները նախատեսվում են 2024 թվականի նոյեմբերի 5-ին։ Դրանք կլինեն երկրի պատմության մեջ 60-րդ նախագահական ընտրությունները, որին կարող է ընտրվել ԱՄՆ-ի 47-րդ նախագահը։

ԱՄՆ Սահմանադրության երկրորդ հոդվածի համաձայն՝ նախագահի պաշտոնում ընտրվելու համար թեկնածուն պետք է լինի ԱՄՆ քաղաքացի, նա պետք է լինի 35 տարեկանից ոչ պակաս և երկրի տարածքում ապրի առնվազն 14 տարի։ Առավել հաճախ թեկնածուները փրայմերիզների ընթացքում առաջադրվում են քաղաքական կուսակցություններից մեկից։ Թեկնածուների թվում է հանրապետական Դոնալդ Թրամփը, որը եղել է ԱՄՆ նախագահ 2017-2021 թվականներին, և ԱՄՆ ներկայիս փոխնախագահ դեմոկրատ Քամալա Հարիսը։

## Թեկնածուներ
### Դեմոկրատական կուսակցություն
Օգոստոսի 5-ին Դեմոկրատական կուսակցությունը Քամալա Հարիսին առաջադրեց նախագահի թեկնածու, իսկ փոխնախագահի թեկնածու՝Մինեսոտայի նահանգապետ Թիմ Ուոլցը:

### Հանրապետական կուսակցություն
Հանրապետական կուսակցության կողմից նախագահի թեկնածու է առաջադրվել ԱՄՆ 45-րդ նախագահ Դոնալդ Թրամփը, իսկ փոխնախագահի թեկնածու՝ ԱՄՆ սենատոր Ջեյմս Դեյվիդ Վենսը:

### Երրորդ կողմ
* Չեյս Օլիվեր («Ազատական» կուսակցություն)
* Քորնել Ուեսթ (անկախ)
* Ջիլ Սթեյն (անկախ)

## Արդյունքներ
2024 թվականի նոյեմբերի 5-ին Դոնալդ Թրամփը հաղթել է ԱՄՆ նախագահական ընտրություններում։

## Ծանոթագրություններ

Կատեգորիա:21-րդ դարն ԱՄՆ-ում
Կատեգորիա:ԱՄՆ-ի նախագահական ընտրություններ
Կատեգորիա:Նախագահությունն ԱՄՆ-ում
Կատեգորիա:Սպասվող իրադարձություններ
Կասպուա

**Կասուպա** (), քաղաք Ուրուգվայի կենտրոնական մասի հարավում՝ Ֆլորիդա դեպարտամենտում։ Ընկած է երկրի մայրաքաղաք Մոնտեվիդեոյից մոտավորապես 105 կիլոմետր դեպի հյուսիս-արևելք։ Բացարձակ բարձրությունը ծովի մակերևույթից 117 մետր է։

## Պատմություն
Բնակավայրը հիմնադրել է Իսիդրո Պոնսը, 1908 թվականի հունվարի 25-ին (ըստ այլ աղբյուրների՝ այդ նույն տարվա սեպտեմբերի 15-ին): 1924 թվականի հունիսի 12-ին Կասպուան  ստացել է *Pueblo*-ի (*գյուղի*), 1956 թվականի հուլիսի 5-ին՝ *Villa*-ի (*փոքր քաղաքի*) կարգավիճակ։

## Բնակչություն
2011 թվականի մարդահամարի տվյալներով Կասուպայում ապրում էր 2.402 մարդ։

**Աղբյուրը՝** *Instituto Nacional de Estadística de Uruguay*

## Տեսարժանություն
2003 թվականից ի վեր՝ այստեղ ամեն տարի անց է կացվում «*Արտիգասի բնօրրանը՝ Կասպուան գովերգում է հերոսին*» խորագիրը կրող բանահյուսական փառատոնը՝ ի պատվ ազգային հերոս Արտիգասի։

Դեպի Մանաս քաղաքը տանող ճանապարհի եզրին՝ Կասպուա գետի ափին «*Las Mangueras de Artigas*» վայրում պահպանվել է Արտիգասի ճամբարատեղին, որը 2005 թվականին ներառվել է Ազգային պատմական ժառանգության ցանկում։

## Ծանոթագրություններ

## Արտաքին հղումներ
* Gobierno Departamental de Florida Hacia los 100 años de Casupá}
*INE Կասպուայի հատակագիծը

Կատեգորիա:Ուրուգվայի բնակավայրեր
Կատեգորիա:Ուրուգվայի քաղաքներ
Կաստիլիոս

**Կաստիլիոս** (), քաղաք Ուրուգվայի հարավարևելյան մասում՝ Ռոչա դեպարտամենտում։ Ընկած է դեպարտամենտի վարչական կենտրոնից՝ Ռոչա քաղաքից 56 կիլոմետր դեպի հյուսիս-արևելք, Լագունա դե Կաստիլիոս լճի մերձակայքում։ Բացարձակ բարձրությունը ծովի մակերևույթից 44 մետր է։

## Պատմություն
Բնակավայրը 1866 թվականի ապրիլի 19-ին հիմնադրել է Էրմոխենես Լոպես Ֆորմոսոն և կոչել է մոտակայքում գտնվող *San Vicente Mártir de Castillos* մատուռի անվանումից քաղված *San Vicente de Castillos* անունով։ 1909 թվականի մայիսի 3-ին Կաստիլիոսն ստացել է *Villa*-ի (*փոքր քաղաքի*), 1952 թվականի նոյեմբերի 3-ին՝ *քաղաքի* (*Ciudad*-ի) կարգավիճակ։

## Բնակչություն
2011 թվականի մարդահամարի տվյալներով Կաստիլիոսում ապրում էր 7.541 մարդ։

**Աղբյուրը՝** *Instituto Nacional de Estadística de Uruguay*

## Ծանոթագրություններ

## Արտաքին հղումներ
*  
*INE Կաստիլիոսի և Բառիո Տոռեսի հատակագիծը

Կատեգորիա:Ուրուգվայի բնակավայրեր
Կատեգորիա:Ուրուգվայի քաղաքներ
Վարդանես քահանայի և Արևի խաչքար (Մայր Աթոռ)

**Վարդանես քահանայի և Արևի խաչքար**, գտնվում է Հայաստանի Արմավիրի մարզի Վաղարշապատ քաղաքի կենտրոնում գտնվող Մայր Աթոռի հյուսիսային պարսպապատի մոտ կանգնեցված խաչքարերից ձախից երկրորդն է։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/14.1.22)։

## Տեղադրություն
Մայր Աթոռի հյուսիսային պարսպապատի մոտ կանգնեցված խաչքարերից ձախից երկրորդն է։ Կանգնեցված է բազալտե պատվանդանին։ Կանգնեցված է եղել Հայկական ԽՍՀ-ի Վարդենիսի շրջանի, իսկ այժմ Հայաստանի վարչատարածքային միավոր այժմյան Գեղարքունիքի մարզի Ակունք գյուղից 3 կմ հարավարևելյան ուղղության վրա գտնվող «Հին գոմեր» գյուղատեղու կիսավեր եկեղեցու արևելյան կողմում՝ երեսնիվայր։

## Վիմական արձանագրություն
Խաչքարի քիվին՝ ելնդատառ, և աջ կողմում՝ խորագիր, առկան են վիմական արձանագրություններ։

### Արձանագրություն 1
Խաչքարի քիվին 1 տող ելնդատառ վիմական արձանագրություն.

#ՍԲ ԽԱՉՍ ԲԱՐԷԽԱՒՍ ՎԱՐԴԱՆԷՍ ՔԱՀԱՆԱՅԻ

Համաձայն արձանագրության՝ խաչքարը նվիրված է Վարդանես քահանային։

### Արձանագրություն 2
Խաչքարի աջ կողմում 18 տող խորագիր վիմական արձանագրություն.

#Թ[ՎԻՆ]
#ՋՂ[Բ.] (1543)
#ԿԱՄԱՒՆ [Ա̅Յ]
#ՄԷՔ` ՈՐԴԻԳՍ,
#ՍԿԱՆՍ,
#ՏՐ Գ[ՐԻ]ԳՈՐՍ,
#ՍՈՒԼԹԱՆՍ,
#ԱՂԷՍ Կ[ԱՆ]ԿՆ
#ԵՑԱՔ Զ
#ԽԱՉՍ ՏՐ
#ՎԱՐԴԱՆ
#ԻՍԻՆ, ԻՒՐ
#ԿՈՂԱԿԻ
#Ց ԱՐԷ
#ՎԻՆ,
#Ա̅Ծ  ՈՂ
#ՈՐՄԻ
#ԱՄԷՆ

Համաձայն արձանագրության՝ խաչքարը կանգնեցրել են Ոսկանի որդիներ Տեր Գրիգորը, Սուլթանը, Աղեն ի հիշատակ Վարդանես քահանային և նրա կողակից Արևին։

## Այլ տեղեկատվություն
*Խաչքարը Մայր Աթոռ տեղափոխվել է 1975 թվականին։
*«Հին գոմեր» գյուղատեղու կիսավեր եկեղեցու արևելյան կողմում երեսնիվայր ընկած լինելու պատճառով Ս. Բարխուդարյանը չի նկատել քիվի վրա եղած ելնդագիր վիմական արձանագրությունը և գրի չի առել։ Այդ ժամանակ արդեն իսկ կոտրված է եղել խաչքարի վերին աջ անկյունը, և Բարխուդարյանը թվականը լրացրել է ՋՂԲ. (1543)` համաձայն Ե. Լալայանի ընդօրինակման, ում ժամանակ խաչքարն ամբողջական է եղել և հավանաբար կանգուն։ Արձանագրությանը զուգահեռ Բարխուդադյանը ներկայացնում է նաև տեր Վարդանեսի տապանագիրը. «ԱՅՍ Է ՀԱ[Ն]ԳԻՍՏ ՏՐ ՎԱՐԴԱՆԻՍԻՆ»
*Ակունք գյուղից 3 կմ հարավարևելյան ուղղության վրա գտնվող «Հին գոմեր» գյուղատեղու կիսավեր եկեղեցու արևելյան կողմից Մայր Աթոռ է տեղափոխվել նաև Թամթոյի խաչքարը։

## Տես նաև
* Էջմիածնի Մայր Տաճար
* Թամթոյի խաչքար (Մայր Աթոռ)

## Ծանոթագրություններ

Կատեգորիա:Մայր Աթոռի խաչքարեր
Կատեգորիա:Տեղահանված խաչքարեր
Կատեգորիա:Խաչքարերի վիմական արձանագրություններ
Քուրդաշահի խաչքար (Մայր Աթոռ)

**Քուրդաշահի խաչքար**, գտնվում է Հայաստանի Արմավիրի մարզի Վաղարշապատ քաղաքի կենտրոնում գտնվող Մայր Աթոռի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ՝ քանդակազարդ երեսով դեպի հարավ, ձախից վեցերորդը։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/14.1.7)։

## Տեղադրություն

Մայր Աթոռի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ՝ քանդակազարդ երեսով դեպի հարավ, ձախից վեցերորդը։ Կանգնեցված է եղել Վայոց ձորի մարզի Վերնաշեն գյուղից մոտ 7 կմ հարավարևելյան հատվածում գտնվող Թանահատի վանքում։

## Խաչքարի նկարագրություն

Կանգնեցված է բազալտե պատվանդանին։  Աչքի է ընկնում քանդակային հորինվածքում խաղողի ողկույզների ու նռան պտուղների համադրությամբ, որն իր հիմքում ուներ երկուսից էլ գինի ստանալու ընդհանրական պատկերացումը։

## Վիմական արձանագրություն

Միատող վիմական արձանագրությունը երիզում է խաչքարը, ստորին մասում՝ 2 տող։

### Արձանագրություն 1
Խաչքարի քիվին 1 տող ելնդատառ վիմական արձանագրություն.

#ՈԿԴ. (1215) ԵՍ` ՔՈՒՐԴԱՇԱՀ, ԿԱՆԳՆԵՑԻ ԶԽԱՉՍ Ի ԲԱՐԵԽԱՒՍՈՒԹԻ[ՒՆ] ԳՐԻԳՈՐՈ` ԵՂԲԱՒՐ ԻՄՈՅ, ՈՐ ԿԻՍԱՒՐԵԱ ՓՈ

Համաձայն արձանագրության՝ խաչքարը կանգնեցրել է 1215 թվականին։ Պատվիրատուն Քուրդաշահն է, ով խաչքարը կանգնեցրել է ի հիշատակ իր եղբոր՝ Գրիգորին։

### Արձանագրություն 2
Խաչքարի աջ կողմում 2 տող խորագիր վիմական արձանագրություն.

#ԽԵՑԱՒ Ի ՔՍ, ՈՐՔ ԸՆ
#Թ[ԵՌՆՈՒՔ] ՅԻՇԵՍՋԻՔ Ի ՔՍ

## Այլ տեղեկատվություն
*Արձանագրությունը Ս. Բարխուդարյանը գրի է առել մինչ Վաղարշապատ բերվելը, երբ խաչքարը կիսով չափ թաղված է եղել Թանահատի վանքի Սուրբ Ստեփանոս եկեղեցու հարավային կողմում, որի հետևանքով արձանագրությունը հրատարակվել է մասնակի։ Վիմագրի սկզբնամասը Ս. Բարխուդարյանը լրացրել է ենթադրաբար` խաչքարը կանգնեց նողին նույնացնելով եկեղեցու ավանդատան շինության ծախսերը հոգացած Ամիրշահի հետ։ Նա կարծում էր, որ արձանագրության վերջում կարող է թվական լինել, սակայն թաղված մասերը բացելու հնարավորություն չի եղել։
* Վասակի և Խաթունի որդի ոմն Քուրդաշահ հիշվում է նաև Սանահնի վանքի եռանավ սրահի վիմագրերից մեկում, ապա նույն վանքի մեծ գավթի մի տապանագրում, որը հավանաբար նույն անձն է։
*Վայոց ձորի մարզի Վերնաշեն գյուղից մոտ 7 կմ հարավարևելյան հատվածում գտնվող Թանահատի վանքից Մայր Աթոռ տեղափոխվել է նաև Դեղոյնի խաչքարը։

## Տես նաև
* Էջմիածնի Մայր Տաճար
* Դեղոյնի խաչքար (Մայր Աթոռ)

## Ծանոթագրություններ

Կատեգորիա:Տեղահանված խաչքարեր
Կատեգորիա:Խաչքարերի վիմական արձանագրություններ
Կատեգորիա:Մայր Աթոռի խաչքարեր
Մաթեոսի խաչքար (Մայր Աթոռ)

**Մաթեոսի խաչքար**, գտնվում է Հայաստանի Արմավիրի մարզի Վաղարշապատ քաղաքի կենտրոնում գտնվող Մայր Աթոռի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ՝ քանդակազարդ երեսով դեպի հարավ, ձախից իններորդը։

## Տեղադրություն

Մայր Աթոռի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ՝ քանդակազարդ երեսով դեպի հարավ, ձախից իններորդը։ Կանգնեցված է եղել Վայոց ձորի մարզի Վերնաշեն գյուղից մոտ 7 կմ հարավարևելյան հատվածում գտնվող Թանահատի վանքում։

## Խաչքարի նկարագրություն

Կանգնեցված է բազալտե պատվանդանին։ Գեղաքանդակ։ Քիվի տակ և խաչքարի ստորին մասում երեքական խաչքանդակներ։

## Վիմական արձանագրություն

Խաչքարի քիվին 1 տող վիմական արձանագրություն.

#ՍԲ ԽԱՉՍ ԲԱՐԷԽԱՒՍ ՏՐ Մ[Ա]ԹԵՈՍԻՆ

Համաձայն արձանագրության՝ խաչքարը կանգնեցվել է ի հիշատակ Մաթեոսին։

## Այլ տեղեկատվություն
*Համաձայն խաչքարի ետնամասում դրված ցուցանակի գրության՝ այն ծագումով Գլաձորից է և կերտվել է 1296 թվականին, ինչն այն քան էլ չի համապատասխանում խաչքարի քանդակային մոտիվներին։ Հավանաբար այլ ցուցանակ է փակցվել։

## Տես նաև
* Էջմիածնի Մայր Տաճար
* Դեղոյնի խաչքար (Մայր Աթոռ)

## Ծանոթագրություններ

Կատեգորիա:Մայր Աթոռի խաչքարեր
Կատեգորիա:Տեղահանված խաչքարեր
Կատեգորիա:Խաչքարերի վիմական արձանագրություններ
Սալինաս (Ուրուգվայ)

325px|մինի|Սալինասի զբոսայգու կամարը

**Սալինաս** (), քաղաք Ուրուգվայի հարավային մասում՝ Կոստա դե Օրոյում (Ոսկե ափին), Կանելոնես դեպարտամենտում։ Նույնանուն համայնքի վարչական կենտրոնն է։ Համայնքի կազմում, բացի Սալինաս քաղաքից, ընդգրկված են նաև Միրինդիա, Պինամար-Պինեպարկ, Նեպտունիա առողջարաններն ու դրանցից հյուսիս ընկած գյուղական բնակավայրեր։

## Պատմություն
1982 թվականի հուլիսի 1-ին Սալինասը, որը մինչ այդ առողջարանի կարգավիճակ ուներ, ստացել է քաղաքի (*Ciudad*-ի) կարգավիճակ։

## Բնակչություն
2011 թվականի մարդահամարի տվյալներով Սալինասում ապրում էր 8.626 մարդ։ 2010 թվականի ընտրությունների նախօրյակին, ըստ *Intendencia de Canelones*-ի, Սալինաս համայնքի բնակչության թվաքանակը եղել է 16.874:

**Աղբյուրը՝** *Instituto Nacional de Estadística de Uruguay*

## Ծանոթագրություններ

## Արտաքին հղումներ
*INE Սալինասի, Միրինդիայի, Պինամար-Պինեպարկի, Նեպտունիայի և Վիլյա Խուանայի հատակագծերը

Կատեգորիա:Ուրուգվայի բնակավայրեր
Կատեգորիա:Ուրուգվայի քաղաքներ
Ալյանս առաջադիմական ցենտրիստական կուսակցություն

**«Ալյանս» առաջադիմական ցենտրիստական կուսակցություն**, գործող քաղաքական կուսակցություն Հայաստանում։ Նախագահն է ՀՀ ԱԺ անկախ պատգամավոր Տիգրան Ուրիխանյանը։ Հիմնադրվել է 2015 թվականի մայիսի 15-ին տեղի ունեցած կուսակցության հիմնադիր համագումարով։

## Գաղափարախոսություն

«Ալյանս» առաջադիմական ցենտրիստական կուսակցությունը ցենտրիստական քաղաքական ուժ է, որի քաղաքական պլատֆորմը հիմնված է պետական կառավարմանը և տնտեսական կարգերին վերաբերող սոցիալիստական և լիբերալ համակարգերի առավել արդարացված և արդյունավետ կիրառվող առանձին դրույթների համադրության վրա։ Կուսակցությունն ընդունում է ազատական հիմքերով համակարգի գոյության անհրաժեշտութունը, սակայն քաղաքացիների սոցիալական ապահովության և սոցիալական արդարության անվերապահ գերակայության ու պետության կարգավորիչ դերակատարմամբ համակարգվող տնտեսության պայմաններում։

Կատեգորիա:Հայաստանի կուսակցություններ
Ասխաթանի խաչքար (Մայր Աթոռ)

**Ասխաթանի խաչքար**, գտնվում է Հայաստանի Արմավիրի մարզի Վաղարշապատ քաղաքի կենտրոնում գտնվող Մայր Աթոռի արևելյան կողմում՝ Գևորգյան հոգևոր ճեմարանի և Գրիգոր Լուսավորչի դարպասի հարևանությամբ՝ քանդակազարդ երեսով դեպի հարավ, ձախից ութերորդը։

## Տեղադրություն

Մայր Աթոռի հյուսիսային պարսպապատի մոտ կանգնեցված խաչքարերից ձախից չորրորդն է։ Նախկինում գտնվում էր Կոտայքի մարզի Գեղարդ գյուղից 12կմ հյուսիսարևելյան ուղղության վրա գտնվող՝ Գողթ գետի աջ ափին, Գեղարդի վանքում։

## Նկարագրություն

Մայր աթոռում կրկնօրինակն է։ Քիվը հարդարված է երեք խաչաքանդակներով, իսկ կենտրոնում՝ Քրիստոսի խաչելությունը, պատկերված Գողգոթայի բլուրը ներկայացնող քանդակազարդ պատվանդանին։

## Վիմական արձանագրություն

Խաչքարի աջ կողմում առկա է 9 տող վիմական արձանագրություն.

#[Ա]ՍԽԱԹ
#[Ա]ՆԱ Ե
#ԽԱՉՍ
#ՅԵՍԱՄ
#ԿԱՆՆ
#ԵՒ ՊԱՊ
#ԵՐՈՅՆ
#ՈԿԵ. (1216) Թ[ՎԻՆ]
#ՅԻՇ[ԵՑԷՔ]

Համաձայն արձանագրության՝ Յեսմկանն ու Պապերը խաչքարը կանգնեցրել են Ասխաթանի հոգու փրկության համար։ Խաչքարը կանգնեցվել է 1216 թվականին։

## Այլ տեղեկատվություն

*Խաչքարի բնօրինակը գտնվում է Նյու Յորքի Մետրոպոլիտեն թանգարանում
*Ասխաթանն ու Յեսմկանը հիշվում են նաև Գեղարդավանքի մեկ այլ վիմագրում` փորագրված եկեղեցու աջավանդատան դռան վերնամասում։

## Տես նաև
* Էջմիածնի Մայր Տաճար

## Ծանոթագրություններ

Կատեգորիա:Մայր Աթոռի խաչքարեր
Կատեգորիա:Տեղահանված խաչքարեր
Կատեգորիա:Խաչքարերի վիմական արձանագրություններ
Դիսթրես

մինի|Դիսթրես վիճակը պատկերող կին
աջից|մինի|243x243px|Բարեգործություն, որը թեթևացնում է ծանրաբեռնված մոր սթրեսը
**Դիսթրես**, տառապանքի վիճակ, որի դեպքում անձը չի կարողանում լիովին հարմարվել սթրեսային գործոններին և դրանց պատճառած սթրեսին ու ցույց է տալիս ոչ հարմարվողական վարքագիծ։ Դա կարող է ակնհայտ լինել, երբ առկա են տարբեր դրսևորումներ, ինչպիսիք են ոչ պատշաճ սոցիալական փոխազդեցութունը (օրինակ՝ ագրեսիան, պասիվությունը կամ օտարումը)։

Դիսթրեսը էվսթրեսի հակադրությունն է, որը դրական մոտիվացնող սթրեսն է։

## Ռիսկի գործոններ
Սթրեսը կարող է առաջանալ այնպիսի գործոններից, ինչպիսիք են աշխատանքը, ուսումը, հասակակիցները կամ պաշտոնակից անձինք, ընտանիքը և մահը։ Մյուս պատճառները կախված են տարիքից։

Մշտապես սթրեսի մեջ գտնվող մարդկանց շրջանում ավելի մեծ հավանականությամբ կարող են զարգանալ սոմատիկ և հոգեկան հիվանդություններ։ Հոգեբանական դիսթրեսի և մահվան հիմնական պատճառների միջև առկա է հստակ հետադարձ կապ ամբողջ դիսթրեսի միջակայքում։

Պարզվել է, որ բարձրագույն կրթությունը կապված է ինչպես տղամարդկանց, այնպես էլ կանանց շրջանում հոգեբանական սթրեսի նվազեցման հետ, և այդ ազդեցությունը պահպանվում է ծերացման ողջ պրոցեսի ընթացքում, այլ ոչ թե միայն կրթություն ստանալուց անմիջապես հետո։ Սակայն տարիքի հետ այդ կապը նվազում է։ Հիմնական մեխանիզմը, որի միջոցով բարձրագույն կրթությունը դեր է խաղում տղամարդկանց սթրեսի նվազեցման գործում, ավելի շատ կապված է աշխատաշուկայի ռեսուրսների, քան կանանց սոցիալական ռեսուրսների հետ։

Կլինիկայում դիսթրեսը հիվանդի կողմից հաղորդված արդյունք է, որն ունի մեծ ազդեցություն հիվանդի կյանքի որակի վրա։ Այցելուի դիսթրեսի գնահատման համար առավել հաճախ օգտագործվում է «Տագնապայնության և դեպրեսիայի հոսպիտալային սանդղակ» (HADS) հարցաթերթիկը։ *HADS* հարցաթերթիկում ստացված գնահատումը օգնում է կլինիցիստին խորհուրդ տալ կենսակերպի փոփոխություն կամ հոգեկան խանգարումների հետագա ախտորոշում, ինչպիսին է դեպրեսիան։

## Կառավարում
Մարդիկ հաճախ ուղիներ են գտնում հաղթահարել սթրեսն ինչպես դրական, այնպես էլ բացասական իմաստով։ Դրական մեթոդների օրինակներ են երաժշտություն լսելը, հանգստացնող վարժությունները, գունազարդելը, սպորտով զբաղվելը և այլ օգտակար զվարճանքները։ Բացասական ուղիները ևս շատ են, օրինակ՝ թմրանյութերի օգտագործումը՝ ներառյալ ալկոհոլը, և զայրույթ արտահայտելը, որոնք կարող են հանգեցնել սոցիալական փոխազդեցություններում սթրեսի հետագա խորացմանը հանգեցնող բարդությունների։

## Ծանոթագրություններ

Կատեգորիա:Բժշկական եզրեր
Կատեգորիա:Հոգեբանական հասկացություններ
Կատեգորիա:Հոգեկան վիճակներ
Անուշկա Շեթի

**Անուշկա Շեթի** (, , , , իսկական անունը **Սվիթի Շեթի**, ), հնդիկ դերասանուհի և մոդել, որը նկարահանվել է հիմնականում թելուգու և թամիլերեն ֆիլմերում։

## Կենսագրություն
Անուշկան ծնվել է 1981 թվականի նոյեմբերի 7-ին Մանգալուր քաղաքում` տուլու ժողովրդի ներկայացուցիչների ընտանիքում։ Նա ավարտել է Բանգալորում գտնվող Մաունթ Կարմել դպրոցն ու քոլեջը՝ ստանալով համակարգչային տեխնոլոգիաների դիպլոմ։ Անուշկան, սովորելով Բհարաթ Թաակուրի ղեկավարությամբ, դարձել է յոգայի դասավանդ։

2005 թվականին դերասանուհին դեբյուտացվել է «Սուպեր» ֆիլմում, որտեղ նա խաղացել է գլխավոր դերակատար Ակինենի Նագարջունայի հետ։ 2006 թվականին թողարկվել է «Vikramarkudu» ֆիլմը, որտեղ նա խաղացել է Ռավի Թեջեյի հետ։

2013 թվականին նա Պրաբհասի հետ նկարահանվել է «Սուր պղպեղ» ֆիլմում, որը դարձել է «սուպեր հիթ»։ Դերը նրան բերել է քննադատների դրական արձագանքների
և «Filmfare Awards South»-ի առաջադրման։

2014 թվականին թողարկվել է «Լինգա» ֆիլմը, որի գլխավոր դերակատարը՝ Ռաջնիկանտը։ Ֆիլմը վարձույթի է դուրս եկել 154 քրորով (1,54 միլիարդ ռուփի) և դասվել թամիլերեն լեզվով ամենահասութաբեր ֆիլմերի շարքին։

2015 թվականին թողարկվել է թամիլո-տելուգուալեզու «Բահուբալի։ Սկիզբը» ֆիլմը, որը՝ վարձույթի արդյունքում, դասվել է այդ պահին Հնդկաստանի ամենաեկամտաբեր ֆիլմերի եռյակին։ Ֆիլմում Անուշկան խաղացել է թագուհի Դևասենայի՝ սպանված տիրակալ Ամարենդրայի կնոջ դերը։ Նույն թվականին նա նկարահանվել է պատմական «Ռուդրամադևի» ֆիլմում, որտեղ նա խաղացել է թագուհու դեր՝ Կակատիա դինաստիայից։ Ֆիլմը դարձել է «սուպեր հիթ», իսկ Անուշկան ֆիլմում խաղացած կնոջ լավագույն դերի համար արժանացել է «Filmfare Award» մրցանակի։

2017 թվականի սկզբին տեղի է ունեցել թամիլերեն «Առյուծի սիրտ 3» ֆիլմի պրեմիերան, որում նա երրորդ անգամ խաղել է Սուրիա Շիվաքումարի հետ։ Նույն թվականին լույս է տեսել «Բահուբալի։ Ավարտ» ֆիլմը, որը երկրորդ տեղն Է զբաղեցրել Հնդկաստանի կինեմատոգրաֆի ողջ պատմության ընթացքում դրամարկղային մուտքերով։
Դրանից հետո Անուշկան համաձայնել է նկարահանվել «Saaho» բազմալեզու նախագծում, որը էկրանավորվել է 2018 թվականին և պետք է լիներ հինդի առաջին ֆիլմը նրա կարիերայում, բայց հետագայում այդ դերը զիջել է դերասանուհի Շրադհա Կապուրին, ինչը, ըստ լուրերի, պայմանավորված էր նրանով, որ Անուշկային չի եղել դերի համազգեստը, այն բանից հետո, երբ քաշ է հավաքել «Size Zero»-ում նկարահանվելու համար։

2018 թվականին թողարկվել է «Bhaagamathie» թրիլլերն ու  սարսափ ֆիլմը, որտեղ դերասանուհին խաղացել է IAS-ի սպա Չեչալիի դերը, որին բանտ են նստեցրել իր սիրեցյալի սպանության մեղադրանքով։ Ֆիլմը առևտրային հաջողության և քննադատների դրական գնահատականի է արժանացել։

## Ֆիլմագրություն

## Ծանոթագրություններ

Կատեգորիա:Դերասանուհիներ այբբենական կարգով
Կատեգորիա:Հնդիկ դերասանուհիներ
Կատեգորիա:Մոդելներ այբբենական կարգով
Կատեգորիա:Հնդիկ մոդելներ
Someone Else

**«Someone Else»** (), նիդերլանդացի երգիչ Դունկան Լոուրենսի երգը։ Թվային ներբեռնմամբ թողարկվել է 2020 թվականի մայիսի 13-ին *Spark* լեյբլի կողմից։ Այն *[[Small Town Boy]]* դեբյուտային ստուդիական ալբոմի երրորդ սինգլն է։ Այս երգը նույնպես ընդգրկված է *[[Worlds on Fire]]* դեբյուտային մինի ալբոմում։ Երգը գրել են Բրեթ ՄաքԼաֆլինը, Բրեմ Ինսքորը, Ջոնի Փրայսը, Դունկան Լոուրենսը և *PJ Harding*-ը։

## Նախադրյալներ
Խոսելով երգի մասին՝ Լոուրենսն ասել է․ «Երգն այն զգացումի մասին է, որը մարդ կարող է ստանալ, երբ բոլորովին միայնակ է, և նրա գլուխը սկսում է պտտվել ու վերարտադրել նախորդ հարաբերությունների հիշողությունները։ [...] Այն օրերին, երբ մարդ ամենօրյա կյանքում սովորաբար զգում է հարմարավետություն և ուշադրության շեղում, անձը գրեթե ամեն րոպե բախվում է այդ մտքերի հետ»։

## Համերգային կատարումներ
2020 թվականի մայիսի 16-ին Լոուրենսը կատարել է երգը **-ի ուղիղ հեռարձակման ժամանակ։ Այն փոխարինել է Եվրատեսիլ 2020-ին, որը նախատեսված էր կայանալու Նիդերլանդների Ռոտերդամ քաղաքում, բայց չեղարկվել է COVID-19 համավարակի պատճառով։ Շոուն ուղիղ եթերով հեռարձակվել է Նիդերլանդների Հիլվերսում քաղաքում։

## Անձնակազմ
* Բրեմ Ինսքոր՝ պրոդյուսեր, կոմպոզիտոր, խոսքերի հեղինակ, համատեղ կատարող, բաս կիթառ, թմբուկի ծրագրավորում, կիթառ, ստեղնաշարային, դաշնամուր, վուրլիտցեր երգեհոն
* Բրեթ ՄաքԼաֆլին՝ պրոդյուսեր, կոմպոզիտոր, խոսքերի հեղինակ, համատեղ կատարող, բեք վոկալիստ, ինժեներ, ստուդիայի անձ
* Դունկան Լոուրենս՝ կոմպոզիտոր, խոսքերի հեղինակ, համատեղ կատարող, բեք վոկալիստ, վոկալ
* Ջոնի Փրայս՝ կոմպոզիտոր, խոսքերի հեղինակ 
* *PJ Harding*՝ կոմպոզիտոր, խոսքերի հեղինակ 
* Քենզո Թաունշենդ՝ միքսեր, ստուդիայի անձ

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Կատեգորիա:Դունկան Լոուրենսի երգեր
Գոշքար Թահմազլի

**Գոշքար Իլահի Թահմազլի** (, ), Ադրբեջանի պետական գործիչ, Ադրբեջանի Հանրապետության սննդամթերքի անվտանգության գործակալության նախագահ։

## Կենսագրություն
Գոշգար Թահմազլին ծնվել է 1970 թվականի մայիսի 29-ին Զանգիլանի շրջանի Վեժնալի գյուղում։ 1977-1987 թվականներին սովորել է Նասիմի շրջանի թիվ 5 միջնակարգ դպրոցում։ 1988 թվականին ընդունվել է Ն.Նարիմանովի անվան Ադրբեջանի պետական բժշկական ինստիտուտի սանիտարահիգիենիկ ֆակուլտետը։ 1994 թվականին նա ավարտել է նույն ինստիտուտը։ Նույն թվականին ընդունվել է Արևմտյան համալսարանի մարդկային քաղաքականության և տնտեսագիտության ֆակուլտետ։ Ավարտել է 1996 թվականին ՛ ստանալով քաղաքագիտության բակալավրի աստիճան։

Նա բժշկական գիտությունների փիլիսոփայության դոկտոր է։ Գ.Թահմազլին պարգևատրվել է «Թարագգի» մեդալով ՝ Ադրբեջանի առողջապահության ոլորտում կատարած ծառայությունների համար։

1994 թվականին նա սկսել է աշխատել որպես բժիշկ ԱՀ Առողջապահության նախարարության Բաքվի քաղաքային հիգիենայի և համաճարակաբանության կենտրոնում։ 1997-2004 թվականներին աշխատել է որպես Կենտրոնի սննդի բաժնի վարիչ։ 2004-2005 թվականներին եղել է «Նաբզ» բժշկական կենտրոնի գլխավոր տնօրեն, իսկ 2008-2016 թվականներին ՝ «Մեդեքս»-ի գլխավոր տնօրեն։

Նա ակտիվ մասնակցություն է ունեցել 1992 թվականին Ղարաբաղում ընթացող մարտերին և արժանացել «Պատերազմի վետերանի» կարգավիճակի։

2017 թվականի դեկտեմբերի 25-ին, Ադրբեջանի Հանրապետության Նախագահի հրամանով, նա նշանակվել է ԱՀ սննդամթերքի անվտանգության գործակալության նախագահ։

## Ծանոթագրություններ
Վիկտոր Ավդեև (ռազմական գործիչ)

**Վիկտոր Ավդեև** (,), ռուս և խորհրդային գրող։

## Կենսագրություն
Ծնվել է 1923 թվականին, Սորմովոյում։

Հաճախել է Պիոներների պալատին կից գրականության խմբակ։ Դպրոցն ավարտելուց անմիջապես հետո 1941 թվականին մեկնել է ռազմաճակատ։ Մասնակից է եղել Հայրենական մեծ պատերազմին։ Պատերազմի ընթացքում Մոսկվայից հասել է Բեռլին։ Պատերազմը ավարտել է գվարդիայի կապիտանի կոչումով։ Պարգևատրվել է վեց մեդալներով և ԽՍՀՄ երեք շքանշաններով։

Պատերազմից հետո ընդունվել է հումանիտար գիտությունների ինստիտուտ, սակայն 1950 թվականին անմիջապես տեղափոխվել է Մաքսիմ Գորկու անվան գրականության ինստիտուտի երրորդ կուրսը, որը ավարտել է 1954 թվականին։

1955 թվականի հունվարի 21-ին հանկարծամահ է եղել։

## Ստեղծագործություններ
Շատ բանաստեղծությունների և պոեմների հեղինակ է, որոնք հիմնականում նվիրված են պատերազմական ժամանակներին։

Բանաստեղծություններ սկսել է գրել դեռևս դպրոցում։ Լինելով խմբակի անդամ` նա մասնակցել է «Գորկու թոռների խոսքը» ժողովածուի հրատարակմանը, որտեղ Վ. Ավդեևը ներկայացրել է «Մանկական երկաթուղի» և «Նավաստի պատմություն» բանաստեղծությունները։

1951 թվականին Վ. Ավդեևը Միխայիլ Տիմոնինի և Ալեքսանդր Պլոտնիկովի հետ միասին բանաստեղծությունների մեծ ընտրանիք է հրատարակել «Ամենաթանկագինի մասին» ժողովածուի մեջ։ Երկու տարի անց Վոլգո-Վյատյան հրատարակչությունում լույս է տեսել նրա առաջին` «Վոլգայի լուսաբացը» գիրքը։

Պատերազմի մասին բանաստեղծություններից բացի, բանաստեղծը հրատարակել է «Սորմովիչի» պոեմը։ Դրանից հետո նա սկսել է աշխատել «Պատուհան դեպի արևելք» պոեմի վրա։ 1953 թվականի սկզբին նա այն հանձնում է «Գորկու ճշմարտություն» հրատարակչատանը։ Պոեմը պատրաստ էր տպագրության համար, մուտքագրված էր, բայց տարածքային կուսակցական կոմիտեում այն կանգնեցվել է գրաքննության կողմից։

## Ընտրված ստեղծագործություններ
### Բանաստեղծությունների ժողովածուներ
* «Կուլմինացիա» 
* «Վոլգայի լուսաբաց»
* «Մի կաթիլ մեղրը»

### Պոեմներ
* «Պատուհան դեպի արևելք»
* «Սորմորովի»

### Բանաստեղծություններ
* «Ուզլովայա կայարան»
* «Կուսակցական տոմս»

## Ծանոթագրություններ

## Գրականություն
* Кулагин В. Гвардии капитан Виктор Авдеев // Красный Сормович. — 2005. — 10-16 июня (№ 23). — С. 11. — (Из истории сормовской поэзии)

## Արտաքին հղումներ
* Վիկտոր Ավդեև

Կատեգորիա:Բանաստեղծներ այբբենական կարգով
Կատեգորիա:Խորհրդային գրողներ
Կատեգորիա:Խորհրդային ռազմական գործիչներ
Կատեգորիա:Հայրենական մեծ պատերազմի մասնակիցներ
Կատեգորիա:Ռուս բանաստեղծներ
Խոսե Պեդրո Վարելա (քաղաք)

**Խոսե Պեդրո Վարելա** (), ոչ մեծ քաղաք Ուրուգվայի հարավարևելյան մասում՝ Լավալիեխա դեպարտամենտում։ Կրում է հասարակագետ գիտնական և քաղաքական գործիչ Խոսե Պեդրո Վարելայի անունը։ Ընկած է դեպարտամենի վարչական կենտրոնից՝ Մինաս քաղաքից 35, երկրի մայրաքաղաք Մոնտեվիդեոյից՝ 256 կիլոմետր հեռավորության վրա։

## Պատմություն
Քաղաքի ներկայիս տարածքում 1898 թվականի օգոստոսի 24-ին հիմնված բնակավայրը 1918 թվականի փետրվարի 1-ին ստացել է *Pueblo*-ի (գյուղի), 1958 թվականի հոկտեմբերի 16-ին՝ *Villa*-ի (փոքր քաղաքի), 1967 թվականի նոյեմբերի 19-ին՝ քաղաքի (*Ciudad*-ի) կարգավիճակ։

## Բնակչություն
2011 թվականի մարդահամարի տվյալներով Խոսե Պեդրո Վարելայում ապրում էր 5.118.:

**Աղբյուրը՝** *Instituto Nacional de Estadística de Uruguay*

## Ծանոթագրություններ

## Արտաքին հղումներ
*INE Խոսե Պեդրո Վարելա քաղաքի հատակագիծը

Կատեգորիա:Ուրուգվայի բնակավայրեր
Կատեգորիա:Ուրուգվայի քաղաքներ
Նատի Պելուսո

**Նատալիա Բեատրիս Դորա Պելուսո** (, ), հայտնի է **Նատի Պելուսո** բեմական կեղծանվամբ (), արգենտինացի կատարող, երգերի հեղինակ և պրոդյուսեր, որը բնակվում և աշխատում է Բարսելոնայում։

## Վաղ տարիներ և կրթություն
Նատի Պելուսոն ծնվել է 1995 թվականին Արգենտինայում։ Մեծացել է Բուենոս Այրեսի Սաավեդրա թաղամասում՝ լսելով 20-րդ դարի կեսերին ամերիկացի այնպիսի ականավոր կատարողների, ինչպիսիք են Էլլա Ֆիցջերալդը և Ռեյ Չարլզը, ինչպես նաև երաժշտական բանահյուսության այնպիսի մեծագույն ներկայացուցիչների, ինչպիսիք են Ժոաո Ժիլբերտը, Ռեյ Բարետտոն, Սերու Հիրանը և Աթաուալպա Յուպանկին։ 2004 թվականին ընտանիքի հետ արտագաղթել է Իսպանիա։ Ի սկզբանե ապրել է Ալիկանտեում, այնուհետև տեղափոխվել Մուրսիա, որտեղ նա սկսել է սովորել տեսալսողական հաղորդակցություն, ինչը շուտով թողել է։ Այնուհետև Նատին որոշել է տեղափոխվել Մադրիդ և ուսումնասիրել «Ֆիզիկական թատրոնը» (Teatro Físico) Խուան Կառլոսի անվան համալսարանում՝ դիտարվեստների և խորեոգրաֆիայի մանկավարժության ոլորտում մասնագիտանալու համար։ Այդ կարիերայից նա հրաժարվել է երկրորդ կուրսից։ Գալով Մադրիդ, աշխատել է հյուրանոցային բիզնեսում և նույնիսկ կոնվեյերային գծի աշխատող է եղել։

Ուսումը լքելուց հետո նա տեղափոխվել է Բարսելոնա, որտեղ էլ բնակվում է ներկա պահին (2020)։ 2017 թվականին ամբողջությամբ նվիրվել է երաժշտությանը՝ թողարկելով իր առաջին «Էսմերալդա» (Esmeralda) ժողովածուն։

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:21-րդ դարի երգչուհիներ
Կատեգորիա:Արգենտինացի երգչուհիներ
Կատեգորիա:Իսպանացի երգչուհիներ
Կատեգորիա:Արգենտինացի երաժիշտներ
Կատեգորիա:Արգենտինացի պրոդյուսերներ
Կատեգորիա:Բեմական կեղծանուններ
Խոսե Էնրիկե Ռոդո (քաղաք)

**Խոսե Էնրիկե Ռոդո** (), ոչ մեծ քաղաք Ուրուգվայի արևմտյան մասում՝ Սորինո դեպարտամենտում։ Կրում է գրող, մանկավարժ և քաղաքական գործիչ Խոսե Էնրիկե Ռոդոյի անունը։ Ընկած է դեպարտամենի հարավարևելյան հատվածում, Կարդոնա քաղաքից 26 կիլոմետր դեպի հյուսիս-արևմուտք, երկաթուղու և #2 ավտոմայրուղու միջև, վերջինիս և #55 ավտոմայրուղու հատման վայրի մերձակայքում։

## Պատմություն
Քաղաքի ներկայիս տարածքում ձևավորված բնակավայրը 1924 թվականի հունիսի 12-ին ստացել է *Pueblo*-ի (գյուղի), 1964 թվականի նոյեմբերի 17-ին՝ *Villa*-ի (փոքր քաղաքի) կարգավիճակ։

## Բնակչություն
2011 թվականի մարդահամարի տվյալներով Խոսե Էնրիկե Ռոդոյում ապրում էր 2.120 մարդ։

**Աղբյուրը՝** *Instituto Nacional de Estadística de Uruguay*

## Ծանոթագրություններ

## Արտաքին հղումներ
*INE Խոսե Էնրիկե Ռոդոյի հատակագիծը

Կատեգորիա:Ուրուգվայի բնակավայրեր
Կատեգորիա:Ուրուգվայի քաղաքներ
Կրկնակ հնչյուններ

**Կրկնակ հնչյուններ**, դրսևորվում է երկու կրկնակ բաղաձայների կամ ձայնավորների կից գրությամբ։ Կրկնակ բաղաձայները գոյանում են՝ պայմանավորված միջավայրով,  հնչյունական որևէ միտումով, բնաձայնական բառակազմություններով, սաստկական ազգաբանական գործոններով։ Կրկնակ ձայնավորները նույնական  կից արտասանվող ձայնավորներն են՝ անջատված հորանջով, որը հաճախ վերացվում է անցումային կիսաձայնով։

## Կրկնակ բաղաձայններ
Կրկնակ բաղաձայնները ձևավորվում են ա.  միջավայրով պայմանավորված, ինչպես միջնաձայնավորային դիրքում բաղաձայնը տևական է հնչում, որի ապացույցներից մեկը հնդեվրոպական պայթականներից մեկի վերածումն է շփականի. բ. հնչյունափոխական որևէ միտումի ոտներ> վըէններ, անալի> ալլի ( բրբ), ամփոփումով՝ օրորան> օրրան, միջբաղաձայնական ձայնավորի սղումով, անկումով բջիջ> բջջանյութ, հովիվ, հովվապետ, (հովվական, հովվերգություն), ուղիղ> ուղղագիծ ( ուղղաթիռ, ուղղագիծ, ուղղահայաց, ուղղություն, անուղղակի, դրոշմում> դրոշմման, կազմում> կազմման, սեղմում> սեղմման, առնմանությամբ ( խոսակցականում) այդտեղ> այտտեղ, վատթար> վաթթար, Գրակքոս> Գրաքքոս, բաղադրության ( բառակազմական, ձևակազմական), բաղադրիչների եզրագծում, հարավ+ վիետնամական> հարավվիետնամական. ընդ+ դեմ> ընդդեմ, երկ+կողմ> երկկողմ, ան+նպատակ> աննպատակ, երես+սրբիչ > երեսսրբիչ, ն հանգող երկվանկ> բազմավանկ, բառ+ներ, հոգնակերտ՝ սեղան+ներ> սեղաններ, կայարան+ ներ> կայարաններ, ն հանգող բառ+ ն հոդը, տունն էլ, կինն ու քույրը, բայական վ ածանցով գրավվել, ապահովվել, բարելավվել, նզովվել, հոլովվել ( հմմտ.   գրավել, ապահովել, բարելավել, նզովել, հոլովել), բնաձայնական բառակազմություններում և ռ–ի կրկնությամբ՝ ճռռալ, մռռալ։
Կրկնակ բաղաձայն կարող է  գոյանալ նաև երկու բառերի արտասանական կցույթում։ Հայերենում կրկնակ բաղաձայնի պատրանք են ստեղծում գաղտնավանկային ը ձայնավորում ունեցող բաղաձայնականները, ինչպես՝ թթու, շշուկ, ծծվել։

## Ծանոթագրություններ

Կատեգորիա:Բաղաձայններ
Կատեգորիա:Հնչյուններ
Խորեն Սարգսյան (պատգամավոր)

**Խորեն Թռչունի Սարգսյան** (), Հայաստանի Ազգային ժողովի նախկին պատգամավոր։

## Կենսագրություն
Խորեն Սարգսյանը ծնվել է 1948 թվականի հունվարի 2-ին Մարտունու շրջանի Ծովինար գյուղում։ 1975 թվականին ավարտել է Երևանի անասնաբուծական-անասնաբուժական ինստիտուտը, իսկ 1989 թվականին՝ Օմսկի (ՌԴ) պոլիտեխնիկական ինստիտուտը։ Ստացել է անասնաբույծ-ինժեներ, ինժեներ-մեխանիկի որակավորումը։ 1965-1969 թվականներին բարձրագույն ուսումնական Հաստատությունների Մարտունու կոնսուլտկետում աշխատել է քարտուղար, իսկ 1969-1975 թվականներին Արփա-Սևան թունելի շինարարությունում աշխատել է հորատող։ 1976-1996 թվականներին եղել է Երևանի թիվ 2 ՏԱՏՁ-ում վարորդ, ինժեներ-մեխանիկ, 1999 թվականի սեպտեմբերից՝ Հայաստանի Հանրապետության Գեղարքունիքի փոխմարզպետ։ 1995-1999 թվականներին եղել է Ազգային Ժողովի պատգամավոր (ՀԿԿ համամասնական ընտրացուցակով)։ Եղել է Ազգային Ժողովի պետական-իրավական հարցերի մշտական հանձնաժողովի անդամ, ՀԿԿ խմբակցության քարտուղար։ 1999 թվականի դեկտեմբերի 6-ից եղել է Ազգային Ժողովի պատգամավոր է ՀԿԿ համամասնական ընտրացուցակով։ Եղել է Ազգային Ժողովի պաշտպանության, ազգային անվտանգության և ներքին գործերի մշտական հանձնաժողովի անդամ, ՀԿԿ խմբակցության անդամ, ապա քարտուղար։ Եղել է ՀԿԿ ԿԿ բյուրոյի անդամ։

## Անձնական Կյանք
Ամուսնացած է, ունի վեց երեխա։

## Ծանոթագրություններ

Կատեգորիա:ՀՀ Ազգային ժողովի պատգամավորներ
Կատեգորիա:Երևանի անասնաբուծական-անասնաբուժական ինստիտուտի շրջանավարտներ
Կատեգորիա:Օմսկի պետական տեխնիկական համալսարանի շրջանավարտներ
Կատեգորիա:Հայ ճարտարագետներ
Կատեգորիա:Հայ կոմունիստներ
Կատեգորիա:Հայ քաղաքական գործիչներ
Մհեր Սեդրակյան

**Մհեր Դավթի Սեդրակյան** (), Հայաստանի Հանրապետության Ազգային ժողովի նախկին պատգամավոր։

## Կենսագրություն
Մհեր Սեդրակյանը ծնվել է 1951 թվականի հունիսի 8-ին Երևանում։ 1973 թվականին ավարտել է Տնտեսական գիտելիքների երկամյա հասարակական համալսարանի ընդհանուր տնտեսագիտական ֆակուլտետը, 1975 թվականին՝ Ֆիզիկական կուլտուրայի հայկական պետական ինստիտուտը, իսկ 1997 թվականին ավարտել է «Վարդանանց» համալսարանը։ Ստացել է  ըմբշամարտի մարզչի, ֆիզիկական դաստիարակության դասատուի և իրավաբանի որակավորումը։ 1975-1981, 1986-1988 թվականներին աշխատել է Երևանի մոդելային կոշիկի ֆաբրիկայում, իսկ 1981-1983 թվականներիին` «Մասիս» արտադրական միավորման մոդելային կոշիկի ֆաբրիկայում։ 1988-1989 թվականներին Երևանի հրուշակեղենի-մակարոնի կոմբինատում եղել է գլխավոր մասնագետ։ 1989-1995 թվականներին աշխատել  է «Դավիթ-84» կոոպերատիվում։ 1999 թվականին ընտրվել, 2002 և 2005 թվականներին վերընտրվել է Երևանի Էրեբունի համայնքի ղեկավար։ 1995-1999 թվականներին եղել է Ազգային ժողովի պատգամավոր (թիվ 15 ընտրատարածք)։ Եղել է Ազգային ժողովի պաշտպանության, ազգային անվտանգության և ներքին գործերի մշտական հանձնաժողովի անդամ։ Եղել է Ազգային Ժողովի «Բարեփոխումներ» պատգամավորական խմբի անդամ։ Ոչ մի կուսակցության չի պատկանում։

2012 թվականի մայիսի 6-ին ընտրվել է Ազգային Ժողովի պատգամավոր է ընտրվել թիվ 13 ընտրատարածքից։

## Անձնական կյանք
Ամուսնացած է, ունի երեք զավակ։ Որդին՝ Դավիթ Սեդրակյանը եղել է քաղաքական գործիչ։

## Պարգևներ
1996 թվականին պարգևատրվել է «Մայրական երախտագիտություն» (ԼՂՀ), 2004 թվականին պարգևատրվել է ՀՀ ՊՆ «Անդրանիկ Օզանյան», 2006 թվականին «Անանիա Շիրակացի», 2012 թվականին «Ազատագրում»  ՀԿ կողմից` «Հաղթանակ», 2012 թվականին ռուսական «Հայրենիքի պաշտպան» մեդալներով։ 2008 թվականին արժանացել է «Լավ աշխատող համայնքի ղեկավար» ոսկե մեդալին։

## Ծանոթագրություններ

Կատեգորիա:ՀՀ Ազգային ժողովի պատգամավորներ
Կատեգորիա:Հայ քաղաքական գործիչներ
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
One Thing

«**One Thing**», բրիտանական One Direction բոյ-բենդի երգը,  2011 թվականին թողարկված *[[Up All Night (ալբոմ, One Direction)|Up All Night]]* ալբոմի երրորդ թրեքը։

Երգը թողարկվել է նաև առանձին սինգլով։ Այն  ալբոմի երրորդ սինգլն էր, որին նախորդել են՝ «What Makes You Beautiful» և «Gotta Be You» երգերը։

Մեծ Բրիտանիայում սինգլը հասել է 9-րդ հորիզոնականին ազգային հիթ-շքերթում (UK Singles Chart)։ ԱՄՆ-ում երգը հասել է 39-րդ հորիզոնականին (Billboard Hot 100 հիթ-շքերթում)։

## Երգի սյուժե
Երգում One Direction խմբի տղաները (կամ գլխավոր հերոսը, որի անունից նրանք կատարում են այդ երգը) խոստովանում են, որ իրենց պետք է միայն մեկ բան (անգլ.՝ one thing). սակայն չի հստակեցվում, կոնկրետ ինչ է դա (տղաները իրենք երգում են, որ չգիտեն, թե ինչ է դա), բայց դատելով երգի տրամադրությունից, դա սիրո հետ կապված և ռոմանտիկ երևույթ է։ (Երգում հումորով հնչում է այն արտահայտությունը, որ տղային աղջկանից «միայն մեկ բան է հարկավոր»)։

## Թողարկման պատմություն
Երգի հեղինակներն են Սավան Կոտեչան (վոկալի մարզիչ բրիտանական X Factor-ում) և շվեդ սոնգրայթերներ Կառլ Ֆալկը և Ռամի Յակուբը։

Նրանք նաև գրել են *One Direction* խմբի համար դեբյուտային սինգլը՝ «What Makes You Beautiful» երգը։

Ի թիվս այլ երգերի, որոնք գրել են Կարլ Ֆալկը և Ռամի Յակուբը, *The Wanted* խմբի «Lose My Mind» երգն է։ Յակուբը եղել է նաև Բրիթնի Սփիրսի մի քանի հիթերի համահեղինակ, որոնց թվում էին՝ «Stronger» և «Lucky»։

## Թողարկում և հանրության արձագանք
Սա *One Direction* խմբի երրորդ սինգլն է։ Այն թողարկվել է 2012 թվականի հունվարի 2-ին։

Մեծ Բրիտանիայում սինգլը հասել է 9-րդ հորիզոնականին ազգային հիթ-շքերթում (UK Singles Chart)։ ԱՄՆ-ում երգը հասել է 39-րդ հորիզոնականին (Billboard Hot 100 հիթ-շքերթում)։

2013 թվականի նոյեմբերին  տվյալներով՝ ԱՄՆ-ում վաճառվել է սինգլի 1 486 000 օրինակ։

## Երգացանկ
*;UK CD single
# "One Thing" – 3:19
# "I Should Have Kissed You" – 3:34

*;Digital download
# "One Thing" – 3:19
# "I Should Have Kissed You" – 3:34
# "One Thing" (acoustic) – 3:04
# "One Thing" (acoustic; music video) – 3:08

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման ժամանակացույց

## Ծանոթագրություններ

## Արտաքին հղումներ
*  «One Thing» на YouTube (более 500 млн просмотров)
* 

Կատեգորիա:2011 երգեր
Կատեգորիա:2011 սինգլներ
Կատեգորիա:2012 երգեր
Կատեգորիա:One Direction խմբի երգեր
Կատեգորիա:Երգեր այբբենական կարգով
Բագրատ Խաչատրյան

**Բագրատ Անուշավանի Խաչատրյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) գործողությունների մասնակից։ ԽՄԿԿ անդամ (1943):

## Կենսագրություն
Բագրատ Խաչատրյանը ծնվել է 1918 թվականին, Ապարանի շրջանի Մելիքգյուղում։ Ավարտել է Ապարանի շրջկենտրոնի միջնակարգ դպրոցը, աշխատանքի է նշանակվել Ձորագլխի դպրոցում։ Ընդամենը երկու տարի աշխատելուց հետո 1941 թվականի հունիսի վերջին զորակոչվել է բանակ։

1942 թվականի հունվար-մարտ ամիսներին Ղրիմում կռվել է 390-րդ հայկական դիվիզիայում, Կերչի մատույցներում։ Մարտերից մեկում վիրավորվել է և տեղափոխվել Սոչի։ Բուժվելուց հետո նորից մեկնել է ռազմաճակատ։ Ծառայել է 242-րդ լեռնահրաձգային դիվիզիայի 18-րդ բանակի կազմում։ Մասնակցել է Կերչ, Սիմֆերոպոլ, Սևաստոպոլ քաղաքների պաշտպանության կռիվներին։ Նովոռոսիյսկ քաղաքի մատույցներում տեղի ունեցող մարտերի ժամանակ Բագրատը հաջողությամբ կատարել է հրամանատարության առաջադրանքները, որի համար պարգևատրվել է Կարմիր աստղի շքանշանով։ 1943 թվականի հոկտեմբերին Կերչի մոտ գտնվող քարանձավներից մեկում Խաչատրյանը ընդունվել է կոմունիստական կուսակցության շարքերը։ 1-ին Մերձբալթյան ռազմաճակատում Լիտվական Սկոպեչկա քաղաքի մատույցներում տեղի ունեցող մարտերի ժամանակ Խաչատրյանը աջ ուսից վիրավորվել է, տեղափոխվել Բրյանսկ՝ հոսպիտալ։ Հոսպիտալում էլ լսել է մեծ հաղթանակի լուրը։

Ռազմադաշտից վերադառնալով Խաչատրյանը ընդունվել և ավարտել է Երևանի հեռակա մանկավարժական ինստիտուտը։ Ապարանի շրջանի տարբեր դպրոցներում եղել է պատմության ուսուցիչ, դպրոցի տնօրեն։ Այնուհետև հայրենի գյուղի դպրոցում դասավանդել է պատմություն։ Լավագույն աշխատանքի համար պարգևատրվել է «Աշխատանքային գերազանցության համար» մեդալով։

## Պարգևներ
*Կարմիր աստղի շքանշան
*«Աշխատանքային գերազանցության համար» մեդալ

## Ծանոթագրություններ

Կատեգորիա:«Աշխատանքային գերազանցության համար» մեդալակիրներ
Կատեգորիա:Դպրոցի տնօրեններ
Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ
Ավագ Բադալյան

**Ավագ Առաքելի Բադալյան** (), հայ մանկավարժ, Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Ավագ Բադալյանը ծնվել է 1920 թվականին Լեռնային Ղարաբաղի Ինքնավար Մարզի Հադրութի շրջանի Տող գյուղում։ 1939 թվականին ավարտել է Տողի միջնակարգ դպրոցը և ընդունվել Բաքվի Վ. Ի. Լենինի անվան մանկավարժական ինստիտուտի քիմիայի ու կենսաբանության ֆակուլտետը։ Դեռ երկրորդ կուրսը չփոխադրված՝ զորակոչվել է բանակ։

1942 թվականի սկզբին Ալթայի երկրամասի Բառնաուլ քաղաքից նրանց զորամասը մեկնել է ռազմաճակատ։ Գերմանացիների դեմ մարտի մեջ է մտել Ստարայա Ռուսա քաղաքի շրջանում։ Մարտերից մեկում Ավագը վիրավորվել է, զրկվել է ձախ ձեռքից, վիրավորվել է նաև աջ ձեռքը։ Վեց ամիս բուժվելուց հետո զորացրվել է բանակից։

Զորացրվելուց հետո Բադալյանն անցել է մանկավարժական աշխատանքի։ Դպրոցում աշխատել է որպես զինղեկ, միաժամանակ պարապմունքներ է վարել զորակոչիկների պատրաստման ենթաշրջանային դասընթացներում։ 1944-1949 թվականներին Բադալյանը սովորել է Երևանի պետական համալսարանի երկրաբանական ֆակուլտետում և ավարտելուց հետո մեկնել է ծննդավայրի դպրոցը, դասավանդել աշխարհագրություն։ Այնուհետև աշխատել է Մեծ Թաղլարի դպրոցում։ 1951 թվականին Բադալյանը տեղափոխվել է Հայկական ԽՍՀ Արարատի շրջան և աշխատել է Արարատ քաղաքի միջնակարգ դպրոցներում։ 1964-1965 ուսումնական տարվանից Բադալյանը եղել է Արարատի № 1 միջնակարգ դպրոցի աշխարհագրության ուսուցիչը։

Գերմանաֆաշիստական զորքերի դեմ մղված մարտերում քաջություն ցուցաբերելու համար Բադալյանը պարգևատրվել է «Հայրենական պատերազմի» երկրորդ աստիճանի շքանշանով և մեդալներով։ Բադալյանն ակտիվորեն մասնակցել է հասարակական աշխատանքներին։

## Պարգևներ
* Հայրենական պատերազմի երկրորդ աստիճանի շքանշան

## Ծանոթագրություններ

Կատեգորիա:Հայ մանկավարժներ
Կատեգորիա:Հայրենական մեծ պատերազմի հայ մասնակիցներ